**ACTE NECESARE PENTRU SOLICITAREA VIZEI ANUALE**

➡️ Cerere conform modelului prevăzut în anexa nr. 1 la Procedura aprobată prin Ordinul nr. 1150 din 11.06.2020 privind *Procedura de aplicare a vizei anuale a autorizaţiei de mediu şi autorizaţiei integrate de mediu*;

➡️ Declaraţia pe propria răspundere că desfăşoară activitatea în aceleaşi condiţii pentru care a fost emisă autorizaţia/ autorizaţia integrată de mediu şi că nu au intervenit modificări de fond care să afecteze condiţiile stabilite prin autorizaţie, conform modelului prevăzut în anexa nr. 2 la Procedura aprobată prin Ordinul nr. 1150 din 11.06.2020 privind *Procedura de aplicare a vizei anuale a autorizaţiei de mediu şi autorizaţiei integrate de mediu*;

➡️ Dovada achitării tarifului: 100 lei pentru autorizaţiile de mediu/ 300 de lei pentru autorizaţiile integrate de mediu. Plata se va face prin intermediul oficiilor poștale sau a băncilor/trezoreriilor, cu următoarele date:

AGENŢIA PENTRU PROTECŢIA MEDIULUI GALAŢI, COD FISCAL 4006740, CONT RO91TREZ3065032XXX000361, TREZORERIA GALAȚI

➡️ Raportările menţionate în actele de reglementare, după caz. Pentru evitarea dublării raportărilor, titularul va menţiona în cerere numărul de înregistrare şi data la care a depus la APM Galaţi rapoartele solicitate prin autorizaţia/ autorizaţia integrată de mediu. În cazul raportărilor efectuate în sistem electronic, titularul va menţiona data la care a încărcat datele în sistem.